ΓΡΑΠΤΗ ΕΡΩΤΗΣΗ E-0397/01

υποβολή: Juan Naranjo Escobar (PPE-DE) προς την Επιτροπή

(15 Φεβρουαρίου 2001)

Θέμα: Κριτική στο καθεστώς αποκλειστικής αντιπροσωπείας στον τομέα αυτοκινήτων

Στην πρόσφατη διεθνή διάσκεψη για την βιομηχανία αυτοκινήτων που διεξήχθη στη Μαδρίτη ασκήθηκε έντονη κριτική στο σημερινό καθεστώς διανομής αυτοκινήτων που, στην αλυσίδα παραγωγής, τονίζει σε μεγάλο βαθμό τον ρόλο των προμηθευτών. Επίσηςποστηρίχθηκε καθεστώς πρότυπο διανομής που καταργεί τηνποχρέωση αποκλειστικής αντιπροσωπείας μεμονωμένης μάρκας αυτοκινήτων αντιθέτως προς τα ισχύοντα σήμερα γεγονός το οποίο σημαίνει προώθηση του ελεύθερου ανταγωνισμού στην αγορά αυτή.

Μπορεί να αναφέρει η Επιτροπή εάν το καθεστώς διανομής που ισχύει σήμερα στον τομέα του αυτοκινήτου στην Ευρωπαϊκή Ένωση συνιστά εμπόδιο για την ανάπτυξη ελεύθερου ανταγωνισμού στην κοινοτική αγορά μας. Με ποια επιχειρήματα προασπίζεται η Επιτροπή το νέο καθεστώς που προτείνεται στον τομέα αυτό;

Απάντηση του κ. Monti εξ ονόματος της Επιτροπής

(23 Μαρτίου 2001)

Ο κανονισμός (ΕΚ) αριθ. 1475/95 της 28ης Ιουνίου 1995(1) που εφαρμόζεται σήμερα σε ορισμένες συμφωνίες διανομής, πώλησης και εξυπηρέτησης μετά την πώληση αυτοκινήτων οχημάτων, ο οποίος λήγει στις 30 Σεπτεμβρίου 2002, παρέχει στον κλάδο το ευεργέτημα απαλλαγής κατά κατηγορίες από τους κανόνες του κοινοτικού ανταγωνισμού. Αντίθετα, με το ότι μπορεί να ελέχθη στο αξιότιμο μέλος του Κοινοβουλίου, οι κατασκευαστές αυτοκινήτωνποχρεούνται να επιτρέπουν στους διανομείς τους να πωλούν πολλές μάρκες,πό την προϋπόθεση ότι τηρούν ορισμένους αυστηρούς όρους που προβλέπει ο ενλόγω κανονισμός(2).

Στις 15 Νοεμβρίου 2000, η Επιτροπή εξέδωσε έκθεση για την αξιολόγηση του παρόντος κανονισμού και στις 13 και 14 Φεβρουαρίου 2001, οργάνωσε ακρόαση σχετικά με το θέμα αυτό για όλα τα ενδιαφερόμενα μέρη(3). Η έκθεση αυτή αναλύει τα στοιχεία του παρόντος ρυθμιστικού καθεστώτος και θα αποτελέσει τη βάση για επερχόμενες συζητήσεις σχετικά με το μελλοντικό ρυθμιστικό πλαίσιο όσον αφορά τη διανομή και την εξυπηρέτηση μετά την πώληση των μηχανοκίνητων οχημάτων, κατά τη διάρκεια της οποίας πρέπει να εξεταστεί διεξοδικά η καταλληλότητα των τρεχόντων όρων που επιβάλλονται στους διανομείς που θέλουν να πωλούν αυτοκίνητα όχι μόνον μιας μάρκας.

Όσον αφορά το θέμα του αποτελεσματικού ανταγωνισμού στην αυτοκινητοβιομηχανία, η Επιτροπή παραπέμπει το αξιότιμο μέλος του Κοινοβουλίου στην γραπτή της απάντηση E-4003/00(4).

(1) ΕΕ L 145 της 29.6.1995.

(2) Βλ. άρθρο 3, παράγραφος 3, του κανονισμού (ΕΚ) αριθ. 1475/95, που προβλέπει ότι ένας διανομέας μπορεί ναποχρεωθεί να μην πωλεί καινουργή αυτοκίνητα οχήματα που προσφέρουν άλλοι πλην του κατασκευαστή, παρά μόνο σε χωριστά σημεία πώλησης πουπάγονται σε χωριστή διαχείριση από διαφορετικό νομικό πρόσωπο, έτσι ώστε να αποκλείεται οποιαδήποτε σύγχυση ως προς τα σήματα..

(3) Βλ. IP/00/1306 της 15ης Νοεμβρίου 2000 σχετικά με την έκδοση της έκθεσης και της IP/01/204 της 14ης Φεβρουαρίου 2001 σχετικά με την ακρόαση. Η ίδια η έκθεση διατίθεται στην ιστοσελίδα της ΓΔ Ανταγωνισμού, στην εξής διεύθυνση: http://europa.eu.int/comm/competition/car για τον αυτοκινητιστικό τομέα, όπου μπορεί κανείς να βρει και άλλες χρήσιμες πληροφορίες.

(4) ΕΕ C 174 E της 19.6.2001.